## Odluka o uvjetima uz koje se daje odobrenje da se potraživanje u inozemstvu naplati u efektivnom stranom novcu

### NN 107/1993 (30.11.1993.), Odluka o uvjetima uz koje se daje odobrenje da se potraživanje u inozemstvu naplati u efektivnom stranom novcu

# NARODNA BANKA HRVATSKE

Na temelju članka 44. Zakona o osnovama deviznog sustava, deviznog poslovanja
i prometu zlata ("Narodne novine", br. 91A/93) i članka 67. stavak
1. točka 23) Zakona o Narodnoj banci Hrvatske ("Narodne novine",
br. 74/92, 26/93 i 79/93), Savjet Narodne banke Hrvatske na sjednici održanoj
29. studenoga 1993. donio je

## ODLUKU

### o uvjetima uz koje se daje odobrenje da se potraživanje u inozemstvu naplati u efektivnom stranom novcu

I.

Narodna banka Hrvatske odobrit će domaćoj pravnoj osobi da potraživanje
iz inozemstva naplati u efektivnom stranom novcu, uz uvjet da je nastupila
nemogućnost ili znatno otežanje naplate iz inozemstva ili da priroda posla
zahtijeva da se naplata ostvari u efektivnom stranom novcu.

Odobrenje iz stavka 1. ove točke izdaje se pojedinačno za svaku naplatu,
a može se dati i za određeno razdoblje, ali ne duže od jedne godine. U
zahtjevu za odobrenje moraju se navesti razlozi i pružiti dokazi zbog kojih
se potraživanje iz inozemstva ne može naplatiti putem banaka.

Potraživanje u inozemstvu po osnovi izvoza robe i usluga do svote od
20.000 USD mjesečno, domaća pravna osoba može naplatiti u efektivnom stranom
novcu bez odobrenja Narodne banke Hrvatske iz stavka 1. i 2. ove točke.

II.

Narodna banka Hrvatske može domaćoj pravnoj osobi, koja je registrirana
za obavljanje poslova vanjskotrgovinskog prometa, uz uvjet da je s ovlaštenom
bankom sklopila ugovor o preuzimanju efektivnog stranog novca, dati odobrenje
da prodanu robu odnosno pruženu uslugu naplati u efektivnom stranom novcu
i to:

1) domaćoj pravnoj osobi koja u slobodnim carinskim prodavaonicama prodaje
domaću i stranu robu - od domaćih i stranih fizičkih osoba;

2) domaćoj pravnoj osobi koja s konsignacijskih skladišta prodaje stranu
robu - od stranih fizičkih osoba;

3) domaćoj pravnoj osobi koja se bavi opskrbom stranih zrakoplova i
brodova gorivom i mazivom te poljoprivrednim i prehrambenim proizvodima,
tehničkim materijalom i drugom potrošnom robom - od stranih osoba;

4) domaćoj pravnoj osobi koja pruža usluge u međunarodnom robnom i putničkom
prometu, koja kao agent, neposredno ili preko putničkih turističkih agencija,
prodaje putničke i robne vozne isprave za račun stranih osoba koje zastupa
- od stranih osoba;

5) domaćoj pravnoj osobi koja se kao agent, bavi opskrbom stranih brodova
gorivom i mazivom, poljoprivrednim i prehrambenim proizvodima, tehničkim
materijalom i drugom potrošnom robom - od stranih osoba;

6) domaćoj pravnoj osobi koja kao agent, pruža usluge stranim brodovima
pri prihvatu i otpremi tih brodova u domaćim lukama - od stranih osoba.

III.

Efektivni strani novac naplaćen prema točki I. i II. ove Odluke, domaća
pravna osoba predaje odmah, a najkasnije u roku od 5 radnih dana od dana
naplate, ovlaštenoj banci za poslove s inozemstvom, radi odobrenja deviznom
računu, prema Uputi o načinu provedbe Odluke o načinu obavljanja platnog
prometa s inozemstvom.

Domaća pravna osoba može, u dogovoru s ovlaštenom bankom, efektivni
strani novac naplaćen prema točki I. ove Odluke, prodati banci bez polaganja
na devizni račun.

IV.

Narodna banka Hrvatske može domaćoj pravnoj osob iz točke II. stavak
1. odredaba pod 1). 2) i 4) ove Odluke dat odobrenje da u svojoj blagajni
drži efektivni strani novac najviše do 5% od dnevnog prometa u prodavaonici,
radi vraćanja ostatka novca kupcu u manjim apoenima.

Odobrenje iz ove točke može se dati na temelju zahtjeva domaće pravne
osobe, najduže za jednu godinu.

V.

Domaće pravne osobe koje pružaju usluge u međuna rodnom robnom i putničkom
prometu i koje pružaju hitnu medicinsku pomoć, mogu na temelju odobrenja
Narodne banke Hrvatske u svojoj blagajni držati efektivni stran novac u
visini iznosa iz odobrenja, radi osiguranja iznosa potrebnog za službena
putovanja u inozemstvo djelatnikta prijevoznog sredstva i za plaćanje drugih
troškova u inozemstvu u svezi s prijevoznim sredstvom i robom.

Uz zahtjev za dobivanje odobrenja iz stavka 1. ove točke domaća pravna
osoba prilaže i podatke o korištenon efektivnom stranom novcu u prethodnoj
godini po osnov iz stavka 1. ove točke.

Djelatnici iz stavka 1. ove točke, prigodom službenoj putovanja u inozemstvo
pravdaju kod carinskih tijela iznošenje efektivnog stranog novca putnim
nalogom i potvrdom domaće pravne osobe u kojoj su naznačeni: ime i prezime
djelatnika, iznos i vrsta efektivnog stranog novca koj se po osnovi iz
tog stavka iznosi. Domaće pravne osobe su dužne voditi registar izdanih
potvrda.

Odobrenje iz ove točke može se izdati na temelju za htjeva domaće pravne
osobe i to najduže za jednu

godinu.

VI.

Naplata u efektivnom stranom novcu u smislu ove Odluke može se obavljati
samo u konvertibilnim valutama.

VII.

Ova odluka stupa na snagu danom objave u "Narodnim novinama".

O.br. 187/93.

Zagreb, 29. studenoga 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 107/1993-2049
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)